Diari Oficial de la Generalitat Valenciana


Sumari del DOGV 6794, del 12-06-2012 (2012/5708)

RESOLUCIÓ d'1 de juny de 2012, del conseller de Justícia i Benestar Social, per la qual s'amplia el termini establit en la Resolució de 2 de març de 2012, per la qual es constituïx la Comissió d'Estudi i Revisió d'Atorgament de Subvencions en Matèria de Cooperació al Desenrotllament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6794

Data del DOGV
:   12-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5708


Data del document
:   01-06-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * Conselleria de Justícia i Benestar Social

RESOLUCIÓ d'1 de juny de 2012, del conseller de Justícia i Benestar Social, per la qual s'amplia el termini establit en la Resolució de 2 de març de 2012, per la qual es constituïx la Comissió d'Estudi i Revisió d'Atorgament de Subvencions en Matèria de Cooperació al Desenrotllament. [2012/5708]  
Vist que en data 8 de març de 2012 es va publicar en el Diari Oficial de la Comunitat Valenciana la Resolució de 2 de març de 2012, d'esta conselleria, per la qual es constituïa la Comissió d'Estudi i Revisió d'Atorgament de Subvencions en Matèria de Cooperació al Desenrotllament (DOCV núm. 6730), i s'establia en la seua resolució tercera el termini de tres mesos per a la conclusió dels seus treballs.  
Vist que els procediments de subvenció en matèria de cooperació al desenrotllament, per la singularitat de la seua naturalesa, en tractar-se d'una activitat que s'exercix en tercers països, i les especialitats del seu règim jurídic, que diferix notablement del règim general de les subvencions públiques, presenten una destacable complexitat tècnica, circumstància que ha motivat que la comissió haja demanat la col·laboració de la Intervenció de la Generalitat.  
Vist que l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, permet a l'Administració acordar l'ampliació dels terminis establits, sempre que no excedisca de la mitat d'estos, si les circumstàncies ho aconsellen i amb això no es perjudiquen drets de tercers. S'aprecia en el present cas la concurrència d'ambdós requisits i la procedència de resoldre la dita ampliació. Tot això sense perjuí que, de conformitat amb els articles 3 i 74 de l'esmentada llei, pel principi d'eficàcia, així com pels criteris d'eficiència i celeritat que presidixen l'actuació de l'Administració, no tinga per què esgotar-se el termini ampliat.  
Per tot això, en el marc de l'article 9 del Decret 5/2011, de 21 de juny, del president de la Generalitat, i d'acord amb l'article 28.j de la Llei 5/1983, de 30 de desembre, de la Generalitat, del Consell, l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de preceptes legals de general i pertinent aplicació, acorde:  
  
Ampliar el termini establit en la resolució tercera de la Resolució de 2 de març de 2012, per la qual es constituïx la Comissió d'Estudi i Revisió d'Atorgament de Subvencions en Matèria de Cooperació al Desenrotllament, en 15 dies.  
  
València, 1 de juny de 2012.- El conseller de Justícia i Benestar Social: Jorge Cabré Rico.